སྤྱིར་འཇིག་རྟེན་འདིར་རྒྱལ་ཁབ་གང་དང་མི་རིགས་གང་ཡིན་ཀྱང་ཡ་ཐོག་གདོད་མའི་སྐོར་གྱི་ལོ་རྒྱུས་ནི་བཤད་ཡམས་དང་སྒྲུང་གཏམ་ཙམ་ལ་བརྟེན་ནས་རིམ་བཞིན་ཡི་གེར་བཀོད་པ་ལ།ཕྱིས་སུ་གསར་རྙེད་བྱུང་བའི་གནའ་རྫས་ཁག་ལ་བརྟེན་ནས་ཞིབ་འཇུག་བྱས་ཏེ་གཏན་ལ་ཕབ་པ་ལས།དེང་དུས་ཉིན་བཞིན་ཟིན་ཐོ་བཀོད་པ་ཇི་བཞིན་ཡུལ་དུས་དོན་རྐྱེན་ཐམས་ཅད་མ་འདྲེས་པར་གསལ་ལྷང་ངེ་བ་བཀོད་ཡོད་པ་ཞིག་གང་ལའང་མ་མཐོང༌།དེ་ལྟར་ཡོད་པའང་མི་སྲིད་དེ།ཡ་ཐོག་གདོད་མའི་སྤྱི་ཚོགས་ཀྱི་སྐབས་སུ་མི་རིགས་གང་ལའང་ཡི་གེ་མེད་པའི་ཕྱིར།